BBL ประกาศกำไร Q1/60 ทรงตัว หลังตั้งสำรองฯ พุ่ง 5.8 พันลบ.
BBL เผยกำไร Q1/60 ทรงตัว อยู่ที่ 8.30 พันลบ. จากปีก่อนมีกำไร 8.32 พันลบ. หลังตั้งสำรองฯ 5.81 พันลบ. จากปีก่อน 3.64 พันลบ.
21 เม.ย. 2560

ธนาคารกรุงเทพ จำกัด (มหาชน) หรือ BBL รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) มีกำไรสุทธิ 8.30 พันล้านบาท หรือมีกำไรสุทธิ 4.35 บาทต่อหุ้น ลดลง 0.15% จากปีช่วงเดียวกันของปีก่อนมีกำไรสุทธิ 8.32 พันล้านบาท หรือมีกำไรสุทธิ 4.36 บาทต่อหุ้น

โดยผลการดำเนินในไตรมาส 1/60 อยู่ที่ระดับที่ทรงตัว เนื่องจากมีค่าใช้จ่ายหนี้สูญและหนี้สงสัยจะสูญจำนวน 5,805,674 ล้านบาท เพิ่มขึ้น 2,162 ล้านบาท จากปีก่อน 3,644,165 ล้านบาท ขณะที่รายได้ดอกเบี้ยสุทธิเพิ่มขึ้น 243 ล้านบาท หรือร้อยละ 1.5 เป็นผลจากค่าใช้จ่ายดอกเบี้ยเงินรับฝากลดลงตามการลดลงของต้นทุนเงินรับฝากประจำ
ขณะเดียวกันรายได้ที่มิใช่ดอกเบี้ยเพิ่มขึ้น 267 ล้านบาท หรือร้อยละ 2.5 สาเหตุหลักจากการเพิ่มขึ้นของรายได้ค่าธรรมเนียมและบริการ ส่วนค่าใช้จ่ายจากการดำเนินงานลดลง 1,774 ล้านบาท
ทั้งนี้บริษัทมีเงินให้สินเชื่อด้อยคุณภาพจำนวน 77,772 ล้านบาท คิดเป็นอัตราส่วนเงินให้สินเชื่อด้อยคุณภาพต่อเงินให้สินเชื่อรวมเท่ากับ 3.5% ขณะที่ปีก่อนเงินให้สินเชื่อด้อยคุณภาพอยู่ที่ 61,841 ล้านบาท หรือร้อยละ 2.9%
 